Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16., 3/18., 126/19. i 108/20) i članka 31. Statuta Općine Hlebine („Službeni glasnik Koprivničko-križevačke županije“ broj 10/09.P, 5/13., 3/18., 6/20. i 3/21), Općinsko vijeće Općine Hlebine na 34. sjednici održanoj 29. ožujka 2021. donijelo je

ODLUKU
o raspodjeli rezultata poslovanja

Općine Hlebine za 2020. godinu

Članak 1.
Odlukom o raspodjeli rezultata poslovanja Općine Hlebine za 2020. godinu (u daljnjem tekstu: Odluka) utvrđuje se raspodjela rezultata poslovanja Općine Hlebine za 2020. godinu, kojeg čini stanje na osnovnim računima podskupine 922 višak/manjak prihoda na dan 31. prosinca 2020. godine i to:

· 92211 – višak prihoda poslovanja u svoti 2.400.111,45 kuna,
· 92222 – manjak prihoda od nefinancijske imovine u svoti 1.287.717,99 kuna,
· 92223 – manjak prihoda od financijske imovine u svoti 27.700,00 kuna.
Članak 2.

Višak prihoda poslovanja raspodjeljuje se za pokriće manjka primitaka od nefinancijske imovine u svoti 1.287.717,99 kuna te za pokriće manjka primitaka od financijske imovine u svoti 27.700,00 kuna.
Preostali dio viška prihoda poslovanja u svoti 1.084.693,46 kuna raspoređuje se za rashode poslovanja Općine Hlebine u 2021. godini.

Članak 3.
             Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE HLEBINE
KLASA: 400-05/21-01/04
URBROJ: 2137/07-21-2
Hlebine, 29. ožujka 2021.                                                                                    

